Aalborgs Stifts Adresseavis, 1826-04-20
Den 30te November f. A. strandede Briggen Christine den første af Christinestad i Finland, ført af Capitain Hall, lastet med Træelast og Tjære, samt bestemt til Havre de Grace, 1/2 Miil norden for Frederikshavn, med kappede Master, og hvorfra Mandskabet gjorde Signal om Redning. Saasnart den constituerede Byefoged i Frederikshavn, Birkedommer Hvass, herom erholdt Underretning lod han en Skipper Calmar kalde, og neppe hørte denne, at det gjældte om at redde Menneskers Liv, førend har samlede Byens bedste Sømænd, fik en Baad paa en Vogn, og inden en Times Forløb var han i Forening med Skipper Uebersax ved Strandingstedet. Her havde Agent og Dannebrogsmand Bang fra Leerbek allerede udlovet en betydelig Belønning til den af de tilstedeværende Strandbeboere, der vilde redde Mandskabet, men ingen vovede Kampen mod det oprørte Hav. Calmar og Uebersax bleve derimod strax enige om, at Sidstnævnte skulde tage Cammando i Baaden, medens den Første blev staaende i Brændingen, for saavidt muligt at komme Baaden til Hielp om den skulde kantre. Skjøndt Baaden flere Gange fyldtes med Vand, lykkedes det omsider Uebersax efter 3 Timers uafbrudte Anstrængelse mod Veir, Vind og Strøm, at komme til Vraget og indtage Capitainen med 3 Maand, med hvilke der blev roet tilbage til Brændingen, hvor Calmar endnu stod i Vandet, og ydede de afkræftede Roerfolk og de halv omkomne Reddede sin Hielp, ved at understøtte Baaden over den farlige Brænding. Baaden blev forsynet med nyt Mandskab, og da Veiret, ikke nu var fuldt saa haardt, lykkedes det atter at bringe 4 Mand fra Borde, hvilke da gave Underretning om, at der endnu var een Mand tilbage, som de ansaae for omkommen, da han laae bevidstløs paa Dækket. Da det imidlertid ansaaes mueligt, at han kunde være skindød, skeete der atter Opfordring til at hente ham; Opfordringen blev efterkommet, men Aftenen faldt paa, og Veiret tog til, saa at al Anstrængelse var forgiæves. Ligeledes indstrandede paa Horns Herreds Vestkyst i den voldsomme Storm sidstafvigte 27de November Capitain Halleen, førende Briggen Fama, kommende fra St. Ybes og bestemt til Hjemstedet Borga. Skibet strandede mod en af de høieste Klitter, og løb saa højt op, at der fra Klitten til Skibet neppe var 20 Skridt. Men netop fordi Landet var saa steilt og Vandet saa højt, at det gik langt op i Klitten, vilde al Redning have været umueligt for Mandskabet, der alle vare krøbne ud paa Bugsprydet, efterat 3 af deres Kammerader vare skyllede over Borde, hvis Strandfoged Christen Pedersen Hjorth af Starholm, i Raaberg Sogn ikke var kommet dem til Hjelp. De øvrige Kystbeboere ansaae Mandskabets Frelse for umuelig og ilede hjem for at redde deres Huse i Stormen, men Christen Hjorth begav sig atter til Stranden, forsynet med Toug og andre Materialier. Det lykkedes ham at komme ned af den steile Klit, og efter mange forgiæves Forsøg, at fire et Toug med et Stykke Træe i Enden saaledes udtil Skibet, at det kom ind under Bugsprydet. J det Øjeblik da Søen gik tilbage, kastede Capitainen sig ned og greb Touget, og ved Hjorths Udholdenhed og Styrke lykkedes det ham paa denne Maade ganske allene at redde den ene efter den anden, nemlig Capitainen og 5 Mand, skjøndt den Sidste, der var meget afkræftet, ved at gribe Hjorth om Benene, paa lidet nær havde skilt sig selv og ham ved Livet.